Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 218/12/6606	Lučenec, 16.5.2012
EEČ : 2-47-70-2012

U Z N E S E N I E

Trestná vec:	obvinený XXXXX 
Prečin:	ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 22.3.2012 o 7.55 hod. po predchádzajúcom požití alkoholu viedol traktor zn. ZETOR 16145, XXXXX, po miestnych komunikáciách v obci XXXXX, kde bol na uXXXXX pre rodinným domom č. 5, kontrolovaný hliadkou PZ a dychovou skúškou bolo zistené, že v jeho dychu sa nachádzalo 0,49 mg/l vydychovaného etanolu. 

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením povereného príslušníka ODI  PZ SR Lučenec zo dňa 30.3.2012 bolo vznesené obvinenie XXXXX  pre  prečin ohrozenia pod vplyvom návykovej látky podľa § 289 odsek 1   Trestného zákona, na tom skutkovom základe,  ako je uvedený vo výrokovej časti uznesenia. 

V priebehu  skráteného vyšetrovania bolo zistené, že obvinený XXXXX dňa 6.4.2012  v Lučenci zomrel.   	

Podľa § 215 Trestného poriadku , prokurátor zastaví trestné stíhanie ak je trestné stíhanie neprípustné podľa § 9  Trestného poriadku. Podľa § 9 odsek 1 písmeno d) Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak je trestné stíhanie vedené proti tomu kto umrel.  

Vzhľadom na vyššie uvedené skutočnosti bolo preto potrebné rozhodnúť tak, ako ej to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor